
      RAZLOG DONOŠENJA 

	Člankom 10. Zakona o poljoprivrednom zemljištu („Narodne novine“ broj 20/18, 115/18. i 98/19) propisana je obveza općinskih i gradskih vijeća da za svoje područje propisuju potrebne agrotehničke mjere u slučajevima u kojima bi propuštanje tih mjera nanijelo štetu, onemogućilo ili smanjilo poljoprivrednu proizvodnju sukladno Pravilniku o agrotehničkim mjerama („Narodne novine“ broj 22/19). Nadalje, člankom 12. Zakona o poljoprivrednom zemljištu propisano je da općinska i gradska vijeća propisuju mjere za uređivanje i održavanje poljoprivrednih rudina, a osobito: održavanje živica i međa, održavanje poljskih putova, uređivanje i održavanje kanala oborinske odvodnje, sprečavanje zasjenjivanja susjednih čestica te sadnja i održavanje vjetrobranskih pojasa. 

Nadalje, iz članka 8., stavka 2. Zakonom o zaštiti od požara („Narodne novine“ broj 92/10) proizlaze ovlasti jedinica lokalne samouprave da propisuje mjere zaštite od požara za svoje područje, dok  Zakon o šumama („Narodne novine“ broj 68/18, 115/18. i 98/19) također propisuje obvezu zaštite šuma od požara.

Zakon o održivom gospodarenju otpadom („Narodne novine“ broj 94/13, 73/17, 14/19. i 98/19) u članku 11. zabranjuje spaljivanje otpada u okolišu, uključujući spaljivanje otpada na moru te spaljivanje biljnog otpada iz poljoprivrede i šumarstva.

Temeljem navedenih zakonskih propisa, općinski načelnik Općine Koprivnički Bregi predlaže Općinskom vijeću Općine Koprivnički Bregi razmatranje i donošenje Odluke o agrotehničkim mjerama, mjerama za uređivanje i održavanje poljoprivrednih rudina te mjerama zaštite od požara na poljoprivrednom zemljištu na području Općine Koprivnički Bregi.

U primjeni je Odluka o agrotehničkim mjerama u poljoprivredi, mjerama za uređivanje i održavanje poljoprivrednih rudina te mjerama zaštite od požara na području Općine Koprivnički Bregi („Službeni glasnik Koprivničko-križevačke županije“ broj 15/17) koju je potrebno staviti van snage po usvajanju Odluke koja je predmet ovog internetskog savjetovanja. 

Donošenje nove Odluke o agrotehničkim mjerama, mjerama za uređivanje i održavanje poljoprivrednih rudina te mjerama zaštite od požara na poljoprivrednom zemljištu na području Općine Koprivnički Bregi predlaže se iz razloga izmjene zakonskih propisa, posebice Zakona o poljoprivrednom zemljištu, zatim donošenja novog Pravilnika o agrotehničkim mjerama kao i izmjene Zakona o šumama. 




Pozivamo predstavnike zainteresirane javnosti da najkasnije do 20.05.2020. godine dostave svoje komentare na prijedlog Odluke o agrotehničkim mjerama, mjerama za uređivanje i održavanje poljoprivrednih rudina te mjerama zaštite od požara na poljoprivrednom zemljištu na području Općine Koprivnički Bregi, putem OBRASCA za savjetovanje na e-mail: procelnik@koprivnicki-bregi.hr ili opcina.koprivnicki.bregi@kc.t-com.hr.
 
Po završetku savjetovanja, svi pristigli odgovori i/ili komentari biti će javno dostupni na internetskoj stranici Općine Koprivnički Bregi. 

Ukoliko ne želite da Vaš odgovor i/ili komentar bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Nacrta prijedloga Odluke o agrotehničkim mjerama, mjerama za uređivanje i održavanje poljoprivrednih rudina te mjerama zaštite od požara na poljoprivrednom zemljištu na području Općine Koprivnički Bregi!  

